ஆனால், உண்மையைச் சொல்லப்போனால், இவர்கள் அனைவருமே நல்ல பேட்ஸ்மேன்கள்தான். கடந்த இரண்டு ஆண்டுகளாக மிடில் ஆர்டரில் தினேஷ் கார்த்திக்கின் சராசரி 61. கேதர் ஜாதவ் 37.46, மனீஷ் பாண்டே 34.20, ஹர்டிக் பாண்டியா 30.68 என்ற சராசரியில் விளையாடியுள்ளனர். அப்படியிருக்கையில் எங்கு பிரச்னை? கோலி - ரவி சாஸ்திரி கூட்டணியின் முடிவுகள்தான்! ஹர்டிக், கார்த்திக், மனீஷ், ஜாதவ் என எவருமே தொடர்ந்து ஒரே இடத்தில் களமிறக்கப்படவில்லை. தொடர்ச்சியாக வேறுவேறு இடங்களில் களமிறக்கப்பட்டுள்ளனர். இவர்கள் மட்டுமல்ல, தோனியும் கூடத்தான்!